שיחה:עופר מנדלבוים

message: *  Yoav.Amikam - שיחה 00:07, 8 במרץ 2023 (IST)
*:זו לא סיבה למחיקה... יש לנו כלל לגבי מחיקת ערך שנכתב על ידי מושא הערך עצמו ומועמד לדיון חשיבות, אבל לא זכור לי שיש לנו מדיניות מחיקה לבקשת מושא הערך. אשמח אם מפעיל נוסף יחווה דעה. תאו הארגמן - שיחה 00:33, 8 במרץ 2023 (IST)
*::כמובן שברמת העיקרון זה לא אמור לקרות, אבל אני חושב שפרטנית, מאחר ומדובר "רק" בחוקר באוניברסיטה, וללא יצירת תקדים, אפשר לחרוג כאן בשל בקשתו המפורשת של פרופסור מנדלבוים. נילס אנדרסן 🦔 שיחה 🦔 💛💙  11:37, 8 במרץ 2023 (IST)
*:::אני לא מפעיל. בכל זאת אביע דעתי: נכון שלא למחוק כליל את הערך. יהיה מתאים להתחשב בהשמטת פרטים כאלה ואחרים על פי בקשת נשוא הערך. מחיקה מוחלטת צריכה להיות רק בהצבעת מחיקה כנהוג. ידך-הגדושה - שיחה 12:23, 8 במרץ 2023 (IST)
*::::לא ראיתי בערך שום פרט שמצריך השמטה מחמת פגיעה בפרטיות או מסיבה אחרת, אך כיוון שיוצר הערך וגם נשוא הערך מבקשים זאת, אני תומך בהיענות לבקשה - יש לאפשר חרטה בוויקיפדיה. דוד שי - שיחה 13:00, 8 במרץ 2023 (IST)
*:::::אני מסכים עם . הארי (העיתונאי המנטר - שיחה) 13:54, 8 במרץ 2023 (IST)
*:::::: אני רק אומר שהוא פרופסור בכיר שקיבל 2 פרסים (אחד מהם הוא רפפורט), אני לא יודע כמה אפשרי זה למחוק ערך כזה. האם יש לנו נהלים בנושא..? אקסינו - שיחה 15:21, 8 במרץ 2023 (IST)
*:::::::בעבר אירע מקרה שבו נשוא הערך ביקש למחוק את הערך שנכתב עליו: ויקיפדיה:רשימת מועמדים למחיקה/:יהונתן גבעתי. אני סבור שיש במקרה זה לכבד את הבקשה, להציב תבנית "חשיבות" בראשית הערך ולפתוח הצבעת מחיקה, כמקובל. אני אתמוך במחיקה במקרה זה. כובש המלפפונים • שיחה 17:39, 8 במרץ 2023 (IST)
*::::::::גם לדעתי זו הדרך הנכונה ביותר. תאו הארגמן - שיחה 20:49, 8 במרץ 2023 (IST)
*::::::::: אבקש ממי שרוצה ללכת בדרך זו להמתין מעט, אני פועל כדי לנסות ולברר האם מושא הערך מוכן להסתפק בפחות ממחיקה מלאה. ― מקף ෴‏‏ 20:57, 8 במרץ 2023 (IST)
*:::::ומה אם מחר יבוא אלמוני או עורך ללא כתובת מייל ויכתוב את הערך, מבלי שמושאו יכול ליצור קשר עם כותב הערך? מה אם כותב הערך יסרב למחיקה? מה אם מחר יבוא פוליטיקאי או סלב וידרוש את מחיקת הערך עליו, אולי אפילו תוך איומים על כותב הערך שיצטרף בלית ברירה לבקשה? זו נקודה עקרונית, ולדעתי זה לא משהו שמפעיל, או אפילו קבוצת מפעילים, יכולים להחליט על דעת עצמם. תאו הארגמן - שיחה 17:21, 8 במרץ 2023 (IST)
*:::::: בקשת נשוא הערך לא צריכה בהכרח לקבוע באופן מיידי, בפרט לא בדרך של מחיקה מהירה. ובמקרה הזה במיוחד, מפני שקשה להבין האם הסיבות לבקשה הן פרטיוֹת ולפיכך לא ניתנו, או שהסיבה היא פרטיוּת (על אף שהערך ממוסמך למדי, לא נראה שיש מידע ראשוני נרחב, ולא נראה שיש בו פרטים אישיים שאינם מתומצתים למדי). מכיוון שמחיקה מהירה לא מתאימה בכל מקרה, אני ממליץ למפעילים להעביר דיון זה לדף שיחת הערך ולאפשר את המשכו שם.בינתיים, @Yoav.Amikam, שלחתי לך דוא״ל. אשמח שתעביר את פרטיו לעופר מנדלבוים. אני חושב שישנם סיכויים טובים ש@ידך-הגדושה ציין את הדרך הטובה ביותר לפעולה (אם אכן זו הבעיה, ואם לא יתנגדו). ― מקף ෴‏‏ 20:35, 8 במרץ 2023 (IST)
*:::::::א. ע"פ ויקיפדיה:בעלות על ערכים אין ליוצר הערך זכות דיבור בנושא.
*:::::::ב. אם מדובר בערך בעל חשיבות אנציקלופדית מה משנה לנו דעתו של נשוא הערך? אם בנימין נתניהו יבקש בכתב ויחתום בפני עו"ד על תצהיר המבקש למחוק את הערך עליו, האם נעתר לבקשתו??? ברור שלא!!! העניין היחיד העומד כאן, האם מדובר בערך למחיקה מהירה, והתשובה היא לא. אם כן, הדבר היחיד שנותר הוא להניח תבנית חשיבות ובהליך הרגיל Lavluv • 📜 • אם הגבת לדבריי, נא תייג אותי • ט"ז באדר ה'תשפ"ג 21:02, 8 במרץ 2023 (IST)
מושא הערך פנה לכותב הערך וביקש שהערך יימחק. בבקשות ממפעילים הוחלט שזו הדרך הנכונה ביותר לבדוק מה עמדת הקהילה לגבי הבקשה. תאו הארגמן - שיחה 22:54, 8 במרץ 2023 (IST)
replies: text: השם דיון חשיבות מטעה (משום שמושא הערך הוא פרופסור מן המניין), אבקש להוריד אותו וכן את תבנית החשיבות - זה פשוט לא קשור. ובקשר לשאלתך - אולי עדיף להעביר אותה למזנון? שלמה - שיחה 22:56, 8 במרץ 2023 (IST)
replies: text: :זה דיון חשיבות לכל דבר ועניין, ואם תובהר חשיבות, בעוד שבוע נפתח הצבעת מחיקה, כפי שהיה במקרה דומה שהוצג בוק:במ בהקשר לבקשה הנוכחית. לא הבנתי לאיזו שאלה אתה מתייחס. תאו הארגמן - שיחה 23:01, 8 במרץ 2023 (IST)
replies: text: ::הוא פרופסור מן המניין - הנה הבהרתי חשיבות. השאלה מה עמדת הקהילה לגבי מקרים בהם מושאי הערך מבקשים שהערך יימחק - נראה לי כמו דיון מדיניות שעדיף שיעבור למזנון. שלמה - שיחה 23:05, 8 במרץ 2023 (IST)
replies: text: :::אתנגד למדיניות שתאפשר למושאי ערכים לדרוש מחיקה של הערכים שבהם הם מופיעים. אתה מוזמן לפתוח דיון בנושא במזנון אם תרצה. מאחר שהבהרת חשיבות, נמשיך בעוד שבוע להצבעת מחיקה, כפי שהיה בעבר במקרה הזהה של יהונתן גבעתי. תאו הארגמן - שיחה 23:10, 8 במרץ 2023 (IST)
replies: text: ::::אגב, כבר היה דיון במזנון בנושא. תאו הארגמן - שיחה 23:16, 8 במרץ 2023 (IST)
replies: text: :::::האיש הוא פרופסור מן המניין, כך שהערך עובר את מבחן החשיבות המקובל אצלנו. עם זאת, המבחן אינו כופה עלינו ליצור את הערך או לקיימו, ובמקרה שלפנינו, שבו יוצר הערך מבקש את מחיקתו לפי בקשת נשוא הערך, אני סבור שיש לכבד בקשה זו. אני לא רואה צורך בדיון במזנון - בקשות כאלה נדירות ביותר, ודי בדיון של כל בקשה כזו לגופה. דוד שי - שיחה 23:19, 8 במרץ 2023 (IST)
replies: text: ::::::אכן, דוד. זכור לי מקרה בולט נוסף שבו נערך תהליך כזה והקהילה החליטה להיענות לבקשתו של מושא הערך ולמחוק את הערך אודותיו  לכן החלטתי לפתוח את ההליך ולא להמתין. תאו הארגמן - שיחה 23:24, 8 במרץ 2023 (IST)

text: נשוא הערך בהחלט יכול לבקש את מחיקת הערך משיקולי פרטיות, והקהילה יכולה להחליט באופן נקודתי האם לכבד את הבקשה או לא. ואכן היו כבר כמה מקרים בעבר בהם הקהילה כיבדה בקשה כזו ומחקה ערך, כשמדובר במי שאינו אישיות ציבורית בולטת. עצם זה שערך מסויים עומד בקריטריונים שלפיהם 'אפשר לכתוב ערך לא אומר שחייבים לכתוב או להשאיר ערך. אפשר גם להתחשב בכך שמדובר בערך טרי מאוד - בן שבועיים בלבד.בהינתן כל זה, אישית אין לי התנגדות לכבד את הבקשה לפרטיות. אם וכאשר אי פעם בעתיד יהפוך לאישיות ציבורית בולטת (סתם דוגמה: יגיש מועמדות וייבחר לראש מועצה מקומית) כמובן שאפשר יהיה לשחזר את הערך, כי אז הטענה לפרטיות כבר לא תכריע. Dovno - שיחה 00:10, 9 במרץ 2023 (IST)
replies: text: :אם יוחלט למחוק - אי אפשר יהיה לשחזר כל עוד לא יובא נימוק משכנע על שינוי בנסיבות. האם כותב הערך העתידי יהיה חייב לבקש אישור מעופר מנדלבוים על כתיבת הערך? לדעתי זה לא סביר. דוד55 - שיחה 06:47, 9 במרץ 2023 (IST)
replies: text: ::@דוד שי, שאלת תם. אין בערך ולו פרט אחד שאינו קיים ברשת. מה עניין הפרטיות? ועוד דבר, אישתו (ככל הנראה מוכשרת בפני עצמה) היא פרופ' לאפידמיולוגיה. האם יש ביטחון שאכן מדובר ברצון של הפרופסור? בכל מקרה מכיון שאין כל פרט בערך שהוא פוגע בפרטיות וממילא הכל מופיע אני לא מבין את רצון האיש למחוק את הערך ולא את המצדדים בהענות לבקשתו אם זו אכן קיימת. Asaf M - שיחה 08:04, 9 במרץ 2023 (IST)
replies: text: :::אני לא חש צורך להבין את הרצון של האיש, די לי בכך שרצון כזה קיים, כפי שהוצג על ידי יוצר הערך. דוד שי - שיחה 08:11, 9 במרץ 2023 (IST)
replies: text: ::::אולי קיים את זה יש לבדוק. לעובדה שהערך לא פוגע בפרטיות לא התייחסת. נכון לכרגע אני נגד מחיקה וזה די מובן שהערך הוא בעל חשיבות משמעותית, האיש פרופסור בתחום רפואי חשוב ביותר ואני אומר מכאן לאיש תודה רבה על פועלו. Asaf M - שיחה 08:25, 9 במרץ 2023 (IST)
replies: text: :::::אני לא רואה בערך עובדה שיש בה פגיעה בפרטיות, אבל כאמור די לי בכך שהאיש אינו מעוניין להופיע בוויקיפדיה. דוד שי - שיחה 09:20, 9 במרץ 2023 (IST)
replies: text: ::::::דוד אני באמת לא מבין, ממתי זה שיקול? בהנחה שזה באמת נכון והאיש אינו רוצה להופיע בויקיפדיה.. ממתי אנחנו כקהילת עורכים לוקחים בחשבון אם נשוא ערך אינו מעונין להופיע בויקיפדיה? Asaf M - שיחה 09:26, 9 במרץ 2023 (IST)
replies: text: :::::::כבר היו דברים מעולם. הנושא נדון לא רק בוויקיפדיה, ראה הזכות להישכח. דוד שי - שיחה 09:43, 9 במרץ 2023 (IST)
replies: text: ::::::::לא מדובר באישיות ציבורית שהערך אודותיה בעל ערך רב לקורא המזדמן. אם הוא לא מעוניין שהערך יופיע שיהיה כך. גילגמש • שיחה 10:45, 9 במרץ 2023 (IST)
replies: text: ::::::::: אני נוטה לתמוך בעמדתו של אסף מ. כיוון שנשוא הערך לא הסביר את בקשתו למחיקת הערך, ולא מצאנו בגוף הערך פרטים שעלולים לפגוע בפרטיותו. אם ימצאו כאלה, יהיה ניתן לבקש את מחיקתם לבדם, ולהשאיר את שאר הערך. עמד (שיחה | תרומות) • ט"ז באדר ה'תשפ"ג • 12:08, 9 במרץ 2023 (IST)
replies: text: ::::::::::תגובה עקרונית לנקודה שהעלה , מבלי להתייחס לנשוא הערך, אלא לנקודה העקרונית בלבד: בעיני אין צורך לדרוש מנשוא הערך להסביר מדוע הוא לא מעוניין בערך אודותיו. מחיקת פרטים ממוסמכים ואנציקלופדיים היא בעיני גרועה פי כמה וכמה ממחיקת הערך כולו. אם הקהילה לא רואה בקיומו  של הערך הכרח, היא רשאית למחוק אותו, מתוך התחשבות בבקשת מושא הערך. הסרת תכנים לבקשת מושא הערך מקבילה בעיני לכתיבה בתשלום מבחינת הנזק הפוטנציאלי שתקדים כזה יכול ליצור. תאו הארגמן - שיחה 14:55, 9 במרץ 2023 (IST)
 הערך אינו של נשוא הערך, יש מידע חשוב ורלוונטי לציבור. הוא יושב בוועדות, כל המידע קיים ברשת לא הומצא כאן שום דבר רק עובד לערך, הציבור זכאי לקרוא עליו. לא מדובר באדם אנונימי, אלא באדם שזכה בפרסים ציבוריים רבים ונהנה מהם: "הכשיר עשרות סטודנטים ומדענים ורבים מתלמידיו פתחו מעבדות מחקר עצמאיות בישראל ובעולם ותרמו לתחומים רבים הכוללים אימונולוגיה, וירולוגיה וביולוגיה התפתחותית." לא חייבים להתייחס לכל מי שמתנהג כפריק קונטרול. אם יש לו ביקורת על הערך נישמח לשיפור הערך. אגב, הוא לא המקרה הראשון שנשוא ערך עסוק באובססיביות בערך עליו, שכל פסיק משגע אותו. היו לי כמה כאלה שחירפנו אותי. הזמן כבר יעשה את שלו. BAswim - שיחה 13:19, 9 במרץ 2023 (IST)

text: אני מתנגד למחיקת ערך בהתאם לבקשתו של נשוא הערך. לטעמי זהו שיקול זר שאין להתחשב בו, אלא במקרים קיצוניים או כאשר חשיבות הערך גבולית או לא ברורה גם ככה. אם נמחק ערכים לפי בקשה, מדוע שלא נמחק פרטים ביוגרפיים שאינם נוחים למושאי הערכים, כמו תאריך לידה, הרשעות פליליות, ביקורות שליליות וכו'. המבחן צריך להיות רק קריטריונים אנציקלופדיים ענייניים וטובת הקוראים. לפרופסור מן המניין באוניברסיטה העברית יש חשיבות אנציקלופדית, לא הובא בפנינו שום נימוק לבקשת המחיקה, ואני לא רואה מקום להיענות לה. Lostam - שיחה 13:54, 9 במרץ 2023 (IST)
replies: text: :מעתיק את מה שכתבתי אתמול בדף השיחה של מקף:

text: :אי אפשר להיענות לכל בקשה של כל מושא ערך. מחר יגיע אדם ויבקש שימחקו מידע על הרשעותיו בדין (להבדיל אלפי הבדלות כמובן), או שימחקו את הערך כולו. אישית אני לא חושב שצריך להיענות לבקשות למחיקת ערכים מצד מושאי ערכים, אבל עוד הרבה פחות מזה למחיקת מידע מתוך ערכים לבקשת מושאי הערכים. במקרה הזה אמנע בהצבעת מחיקה כי היעדר ערך על מושא הערך לא יעלה ולא יוריד, אבל אתנגד ממש למחיקה חלקית של מידע אנציקלופדי רק כי מושא הערך ביקש זאת, כי זו כבר חציית רוביקון מסוכנת. תאו הארגמן - שיחה 14:28, 9 במרץ 2023 (IST)
replies: text: ::מחיקה חלקית בוודאי פסולה, אלא במקרים מעטים ויוצאי דופן. אני מבין את הטיעונים לגבי השארת הערך. גילגמש • שיחה 14:34, 9 במרץ 2023 (IST)
replies: text: ::::מחשש שדברי לא הובנו או לא יובנו בעתיד, אני מבהיר שאיני סבור שיש להיענות לבקשה של נשוא ערך מסויים למחיקת פרטים שאינם באים לו בטוב, אלא רק לבקשה למחיקת פרטים אישיים כמו מצבו המשפחתי, ואולי גם תמונתו ותאריך הלידה שלו, לאחר נימוק ענייני המבאר מדוע הם עלולים לפגוע בפרטיותו. למשל, לדעתי נשוא הערך הנוכחי יכול לבקש את מחיקת השורה האחרונה בגוף הערך, המספרת על משפחתו. המשפחה אינה קשורה לתחום בו הוא עוסק, והיא לא כל כך משמעותית בהקשר הנוכחי. כמובן שאין להכליל את הדברים, ובמקרים בהם גם למשפחתו של נשוא הערך ישנו פרסום, אין למחוק את המידע עליה. עמד (שיחה | תרומות) • ט"ז באדר ה'תשפ"ג • 15:57, 9 במרץ 2023 (IST)
replies: text: :::::על פי הנראה, עיקר הבקשה של נשוא הערך הייתה בגלל אי אלו פרטים אישיים שנכתבו. לאחר עריכה זו שהסירה אותם, לבקשתו, כנראה שהבקשה למחיקת הערך מתייתרת. ידך-הגדושה - שיחה 10:19, 10 במרץ 2023 (IST)
replies: text: :::::: כנראה שזו הסיבה, ואולי הוא גם לא אוהב שמציינים את תאריך הלידה שלו. יש סיכוי קטן שאולי יש פרט לא מחמיא בעברו, שהוא חושש שיוסיפו אותו לערך בעתיד. לא מדובר באדם שמתרחק מהעין הציבורית. אגב, אם הערך יימחק, בחיפוש בגוגל אנשים יגיעו לדף השיחה הזה (כמו למשל במקרה של לירן חולצה אפורה), ואז אולי הוא גם יבקש למחוק או להסתיר את דף השיחה הזה...אני לא רואה כיצד הוא יכול להיפגע משמעותית מקיום הערך. אגסי - שיחה – האם הצלבתם מידע? 18:58, 10 במרץ 2023 (IST)
replies: text: :::::::אני זוכר מלחמות עריכה ארוכות עם מושאי ערכים שביקשו להסיר מידע על בני משפחתם. ממתי אנחנו נענים לבקשות הללו? תאו הארגמן - שיחה 19:26, 10 במרץ 2023 (IST)

text: נגד מחיקה לפי בקשה.פוליתיאורי - שיחה 08:17, 11 במרץ 2023 (IST)

text: מחיקה. רצונו של אדם - כבודו. יוניון ג'ק - שיחה 12:18, 11 במרץ 2023 (IST)
replies: text: :הוא פרופסור למה למחוק, מוזר. אני נגד מחיקה, גם אם מושא הערך ביקש. כל המידע בערך הוא מידע ציבורי. משנכתב ראוי שישאר. Hila Livne - שיחה 11:38, 13 במרץ 2023 (IST)
replies: text: ::הדיון הסתיים, ונראה שכל הצדדים באו על סיפוקם. רק אציין שבעיני אין הצדקה למחוק מידע מערך על בסיס בקשתו של מושא הערך. במקרה זה, מאחר שלא הצלחתי למצוא תימוכין לחייו האישיים, לא אתעקש על כך. תאו הארגמן - שיחה 10:14, 15 במרץ 2023 (IST)

text: זו בדיוק הנקודה. מכיוון שכרגע המידע הזה בסטטוס של מחקר מקורי (לפחות דה־יורה), אין שום בעיה להסיר אותו עם או בלי בקשה ממושא הערך. אם היו מקורות זה כבר לא יופיע לראשונה בערך, ואז יש מקום למחלוקת. – מקף ෴‏‏ 17:15, 16 במרץ 2023 (IST)
thread_title:  דיון חשיבות